CELEX: 32009D0954
Language: el
Date: 2009-11-30 00:00:00
Title: 2009/954/ΕΚ: Απόφαση του Συμβουλίου, της 30ής Νοεμβρίου 2009 , για την υπογραφή και σύναψη των όρων εντολής για τη διεθνή εταιρική σχέση για τη συνεργασία σχετικά με την ενεργειακή απόδοση (IPEEC) και του μνημονίου για τη φιλοξενία, από τον Διεθνή Οργανισμό Ενέργειας, της γραμματείας της διεθνούς εταιρικής σχέσης σχετικά με την ενεργειακή απόδοση από την Ευρωπαϊκή Κοινότητα

16.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 330/37
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 30ής Νοεμβρίου 2009
   για την υπογραφή και σύναψη των «όρων εντολής για τη διεθνή εταιρική σχέση για τη συνεργασία σχετικά με την ενεργειακή απόδοση» (IPEEC) και του «μνημονίου για τη φιλοξενία, από τον Διεθνή Οργανισμό Ενέργειας, της γραμματείας της διεθνούς εταιρικής σχέσης σχετικά με την ενεργειακή απόδοση» από την Ευρωπαϊκή Κοινότητα
   (2009/954/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 και το άρθρο 300 παράγραφος 2 εδάφιο πρώτο και παράγραφος 3 εδάφιο πρώτο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Με πρωτοβουλία της Ευρωπαϊκής Επιτροπής, τον Ιούνιο του 2008, τα μέλη του G8, η Κίνα, η Ινδία και η Νότια Κορέα καθώς και η Επιτροπή, αποφάσισαν να συστήσουν Διεθνή Εταιρική Σχέση για τη Συνεργασία σχετικά με την Ενεργειακή Απόδοση (IPEEC) με στόχο τη διευκόλυνση των δράσεων που έχουν ως αποτέλεσμα σημαντικές βελτιώσεις της ενεργειακής απόδοσης. Η IPEEC θα παράσχει μία πλατφόρμα συζήτησης, διαβουλεύσεων και ανταλλαγής πληροφοριών. Είναι ανοικτή σε άλλες χώρες και διακυβερνητικούς οργανισμούς.
            
         
               (2)
            
            
               Στις 24 Μαΐου 2009, οι όροι εντολής της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση («οι όροι της εντολής») υπεγράφησαν στη Ρώμη από δώδεκα κράτη, συμπεριλαμβανομένων τεσσάρων κρατών μελών της Ευρωπαϊκής Κοινότητας.
            
         
               (3)
            
            
               Οι όροι της εντολής περιγράφουν τις δραστηριότητες συνεργασίας της IPEEC, καθορίζουν την οργάνωσή τους, ορίζουν τα κριτήρια τα σχετικά με τα νέα πιθανά μέλη και περιλαμβάνουν γενικές διατάξεις ιδίως σχετικά με τη χρηματοδότηση της εταιρικής σχέσης και των δικαιωμάτων πνευματικής ιδιοκτησίας.
            
         
               (4)
            
            
               Το άρθρο 4 παράγραφος 2 των όρων της εντολής προβλέπει ότι η IPEEC είναι ανοικτή στους διακυβερνητικούς οργανισμούς και ότι η προσχώρησή τους υπόκειται στην υπογραφή των όρων εντολής.
            
         
               (5)
            
            
               Τα διοικητικά καθήκοντα της IPEEC θα εξυπηρετούνταν κατά τον καλύτερο δυνατό τρόπο μέσω της σύστασης γραμματείας. Στις 24 Μαΐου και στις 22 Ιουνίου 2009, ένα μνημόνιο σχετικά με τη φιλοξενία της Γραμματείας της IPEEC από τον Διεθνή Οργανισμό Ενέργειας («το μνημόνιο») υπεγράφη στη Ρώμη από δώδεκα κράτη, συμπεριλαμβανομένων τεσσάρων κρατών μελών της Ευρωπαϊκής Κοινότητας. Ο ΔΟΕ υπεγράφη στις 18 Ιουνίου 2009.
            
         
               (6)
            
            
               Το μνημόνιο περιγράφει τις γενικές αρχές που διέπουν την οργάνωση της Γραμματείας και περιέχει διατάξεις σχετικά με τη στελέχωση της Γραμματείας και τις προσλήψεις, καθώς και όσον αφορά τα ζητήματα της χρηματοδότησης και των δημοσιονομικών διαδικασιών.
            
         
               (7)
            
            
               Το σημείο 16 του μνημονίου προβλέπει ότι κάθε διακυβερνητικός οργανισμός που επιθυμεί να καταστεί μέλος της IPEEC θα κληθεί να υπογράψει το μνημόνιο.
            
         
               (8)
            
            
               Είναι σκόπιμο για την Ευρωπαϊκή Κοινότητα να υπογράψει την εντολή και το μνημόνιο.
            
         
               (9)
            
            
               Η Ευρωπαϊκή Κοινότητα καλείται να καταβάλει εισφορά στην IPEEC για τις διοικητικές δαπάνες,
            
         ΑΠΟΦΑΣΙΖΕΙ:
   Άρθρο 1
   1.   Με την παρούσα απόφαση εγκρίνεται, εξ ονόματος της Ευρωπαϊκής Κοινότητας, η εντολή για τη Διεθνή Εταιρική Σχέση για τη Συνεργασία σχετικά με την Ενεργειακή Απόδοση (IPEEC), που επισυνάπτεται στην παρούσα απόφαση ως παράρτημα I.
   2.   Το μνημόνιο σχετικά με τη φιλοξενία, εκ μέρους του Διεθνούς Οργανισμού Ενέργειας, της Γραμματείας της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση, το οποίο επισυνάπτεται στην παρούσα απόφαση ως παράρτημα II, εγκρίνεται εξ ονόματος της Ευρωπαϊκής Κοινότητας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να υπογράψει(ουν) εξ ονόματος της Κοινότητας προκειμένου να εκφραστεί η συγκατάθεση της Κοινότητας ως προς τη δέσμευσή της:
   
               —
            
            
               στην εντολή της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση (IPEEC), και
            
         
               —
            
            
               στο μνημόνιο σχετικά με τη φιλοξενία, εκ μέρους του Διεθνούς Οργανισμού Ενέργειας, της Γραμματείας της Διεθνούς Εταιρικής Σχέσης για τη Συνεργασία σχετικά με την Ενεργειακή Απόδοση.
            
         
      Βρυξέλλες, 30 Νοεμβρίου 2009.
      
         
            Για το Συμβούλιο
         
         
            Ο Πρόεδρος
         
         S. O. LITTORIN
         
      
   
   
      (1)  Γνώμη του ΕΚ που εκδόθηκε στις 26 Νοεμβρίου 2009 (δεν δημοσιεύτηκε ακόμη στην Επίσημη Εφημερίδα).
   
      ΠΑΡΑΡΤΗΜΑ I
      
         ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      
      Οι υπογραφόμενες εθνικές κρατικές οντότητες (εφεξής τα «μέλη») καθορίζουν τους ακόλουθους όρους εντολής της Διεθνούς Σύμπραξης για Συνεργασία στην Ενεργειακή Απόδοση (ΔΣΣΕΑ - IPEEC), ως πλαίσιο διεθνούς συνεργασίας για την ενεργειακή απόδοση, ώστε να υποστηριχθεί ευέλικτη και παραγωγική διεθνής συνεργασία στην προώθηση της ενεργειακής απόδοσης και της εξοικονόμησης ενέργειας. Η ΔΣΣΕΑ θα ανταλλάσσει απόψεις και θα επιδιώκει τη συνεργασία με άλλους διεθνείς οργανισμούς και φορείς, ώστε να επιτευχθούν συνέργιες και να αποφευχθεί η άσκοπη επανάληψη προσπαθειών.
      1.   Σκοπός της ΔΣΣΕΑ
      
      Ο σκοπός της ΔΣΣΕΑ είναι η διευκόλυνση των ενεργειών που αποφέρουν σημαντικές βελτιώσεις της ενεργειακής απόδοσης. Τα μέλη έχουν τη δυνατότητα να επιλέγουν να λαμβάνουν σε εθελούσια βάση μέτρα, στις περιπτώσεις στις οποίες θεωρούν ότι θα αποκομίσουν προστιθέμενη αξία τα ίδια, λαμβανόμενων υπόψη των οικονομικών, τεχνολογικών και άλλων περιστάσεων που επικρατούν στο έδαφός τους. Η ΔΣΣΕΑ προωθεί την ενεργειακή απόδοση διεθνώς, εξασφαλίζοντας υψηλού επιπέδου βήμα συζητήσεων, συνεννοήσεων και ανταλλαγής πληροφοριών. Δεν αναπτύσσει ούτε εκδίδει πρότυπα ή καθορίζει στόχους απόδοσης για τα μέλη της.
      2.   Συνεργατικές δραστηριότητες της ΔΣΣΕΑ
      
      
                  2.1.
               
               
                  Η ΔΣΣΕΑ έχει τη δυνατότητα να διεξάγει συνεργατικές δραστηριότητες μεταξύ των μελών της στους ακόλουθους τομείς:
               
            
                  2.1.1.
               
               
                  στήριξη των διεξαγόμενων εργασιών των μελών για την προώθηση της ενεργειακής απόδοσης, όπου περιλαμβάνονται η ανάπτυξη εθνικώς προσδιορισμένων δεικτών ενεργειακής απόδοσης, ο καθορισμός βέλτιστων πρακτικών, και η ενίσχυση εθνικών προσπαθειών για τη συλλογή δεδομένων·
               
            
                  2.1.2.
               
               
                  ανταλλαγή πληροφοριών σχετικά με μέτρα που θα μπορούσαν να βελτιώσουν σημαντικά την ενεργειακή απόδοση σε τομεακή και διατομεακή βάση όπως, χωρίς να περιορίζονται σε αυτά: πρότυπα/κώδικες/προδιαγραφές και σήματα για κτήρια, προϊόντα και υπηρεσίες που χρησιμοποιούν ενέργεια, με σκοπό την επιτάχυνση της διείσδυσης στην αγορά βέλτιστων πρακτικών, λαμβανομένων υπόψη των περιστάσεων που επικρατούν σε μεμονωμένα μέλη· μεθοδολογίες για ενεργειακές μετρήσεις, διαδικασίες έλεγχου και εξακρίβωσης, πρωτόκολλα πιστοποίησης και άλλα εργαλεία για την επίτευξη βέλτιστης επίδοσης στην ενεργειακή απόδοση κατά τη διάρκεια ζωής κτηρίων, βιομηχανικών διεργασιών, συναφών προϊόντων, συσκευών και τεχνικού εξοπλισμού· δημιουργία περιβάλλοντος και μέσων κατάλληλων για τη χρηματοδότηση μέτρων ενεργειακής απόδοσης, και καθορισμός αρχών για την ενθάρρυνση επενδύσεων στην ενεργειακή απόδοση· πολιτικές στον τομέα των δημόσιων προμηθειών για την ενθάρρυνση της υιοθέτησης ενεργειακά αποδοτικών προϊόντων, υπηρεσιών και τεχνολογιών· προγράμματα που βοηθούν τους δημόσιους φορείς να καταστούν αποτελεσματικότεροι κατά την προμήθεια κτηρίων, οχημάτων, προϊόντων και υπηρεσιών καθώς και τις σχετικές ενέργειες· ενέργειες για την αύξηση της ευαισθητοποίησης των πολιτών και των ενδιαφερόμενων φορέων με τη διάδοση σαφών, αξιόπιστων και προσβάσιμων πληροφοριών σχετικά με την ενεργειακή απόδοση με σκοπό τη λήψη αποφάσεων μετά λόγου γνώσεως· κατευθυντήριες γραμμές για βέλτιστες πρακτικές με σκοπό την αξιολόγηση της αποτελεσματικότητας πολιτικών και μέτρων ενεργειακής απόδοσης· συνεργασία δημόσιου – ιδιωτικού τομέα για την προώθηση, την προαγωγή στο εμπόριο και την εξάπλωση ενεργειακά αποδοτικής τεχνολογικής έρευνας και ανάπτυξης, με σκοπό την επιτάχυνση της εξάπλωσης, της διάδοσης και της μεταφοράς των τεχνολογιών αυτών· και ενέργειες για την επιτάχυνση της διάδοσης και της μεταφοράς βέλτιστων πρακτικών και αποδοτικών τεχνολογιών και ανάπτυξη σχετικών ικανοτήτων στις αναπτυσσόμενες χώρες·
               
            
                  2.1.3.
               
               
                  ανάπτυξη συμπράξεων δημόσιου – ιδιωτικού τομέα για τη βελτίωση της ενεργειακής απόδοσης σε καίριας σημασίας τομείς που καταναλίσκουν ενέργεια και διατομεακά, με βάση σχετικές πρωτοβουλίες·
               
            
                  2.1.4.
               
               
                  ενίσχυση της κοινής έρευνας και ανάπτυξης σε καίριας σημασίας τεχνολογίες ενεργειακής απόδοσης, ειδικά για εφαρμογή από τα μέλη·
               
            
                  2.1.5.
               
               
                  διευκόλυνση της διάδοσης προϊόντων και υπηρεσιών σχετικών με την ενέργεια, που συμβάλλουν στη βελτίωση της ενεργειακής απόδοσης· και
               
            
                  2.1.6.
               
               
                  άλλες ενέργειες οι οποίες προωθούν την επίτευξη του σκοπού της ΔΣΣΕΑ, όπως ο σκοπός αυτός έχει από κοινού καθοριστεί από τα μέλη.
               
            3.   Οργάνωση της ΔΣΣΕΑ
      
      
                  3.1.
               
               
                  Τα μέλη συγκροτούν πολιτική επιτροπή, αποτελούμενη από υψηλόβαθμους αντιπροσώπους, έναν από κάθε μέλος, και εκτελεστική επιτροπή, αποτελούμενη από μέσου επιπέδου αντιπροσώπους, έναν από κάθε μέλος.
               
            
                  3.2.
               
               
                  Η πολιτική επιτροπή έχει ως έργο να καθορίζει το συνολικό πλαίσιο και τις πολιτικές της ΔΣΣΕΑ, καθώς και τις χρηματοπιστωτικές ρυθμίσεις, να εξετάζει την πρόοδο εργασιών των ομάδων εργασίας καθώς και του έργου της εκτελεστικής επιτροπής και της Γραμματείας, και να παρέχει κατευθύνσεις στην εκτελεστική επιτροπή. Η πολιτική επιτροπή πρέπει να συνεδριάζει τουλάχιστον μια φορά κάθε έτος, σε χρονική στιγμή και σε τόπο που καθορίζονται από τα μέλη της.
               
            
                  3.3.
               
               
                  Η εκτελεστική επιτροπή μεριμνά για τη διοργάνωση των ετήσιων συνεδριάσεων της επιτροπής πολιτικής, εξετάζει και εγκρίνει το πρόγραμμα εργασιών και τον προϋπολογισμό κάθε έτους, εξετάζει τα αιτήματα προσχώρησης, παρέχει οδηγίες στη γραμματεία και παρακολουθεί το έργο της, καθώς επίσης καταρτίζει προτάσεις για τις εργασίες των ομάδων εργασίας και παρακολουθεί το έργο τους. Η εκτελεστική επιτροπή πρέπει να συνεδριάζει τουλάχιστον δύο φορές ανά έτος, σε τόπο και σε χρονική στιγμή που καθορίζονται από την εκτελεστική επιτροπή.
               
            
                  3.4.
               
               
                  Η πολιτική επιτροπή και η εκτελεστική επιτροπή πρέπει να λαμβάνουν αποφάσεις με συναίνεση, εκτός αν προβλέπεται διαφορετικά.
               
            
                  3.5.
               
               
                  Η εκτελεστική επιτροπή έχει τη δυνατότητα να εγκρίνει τη σύσταση ομάδων εργασίας, με συμμετοχή αντιπροσώπων ορισμένων ή όλων των μελών, για την εκτέλεση συγκεκριμένων εργασιών, ανάλογα με τις ανάγκες.
               
            
                  3.6.
               
               
                  Αντιπρόσωπος από κάθε ομάδα εργασίας, επιλεγόμενος από την ομάδα, αναφέρεται γραπτώς ή αυτοπροσώπως στην εκτελεστική επιτροπή σχετικά με την πρόοδο του έργου, εφόσον ζητηθεί. Οι ομάδες εργασίας πρέπει να συνεδριάζουν με την αναγκαία συχνότητα, ώστε να εξετάζεται η πρόοδος των αντίστοιχων δραστηριοτήτων τους, να προσδιορίζονται ελπιδοφόρες κατευθύνσεις για τις μελλοντικές τους εργασίες και να προβαίνουν σε συστάσεις προς την εκτελεστική επιτροπή και την πολιτική επιτροπή σχετικά με απαιτούμενες ενέργειες.
               
            
                  3.7.
               
               
                  Η πολιτική επιτροπή και η εκτελεστική επιτροπή πρέπει να εκλέγουν μεταξύ των μελών τους πρόεδρο και έναν ή περισσότερους αντιπροέδρους για χρονικό διάστημα δύο ετών.
               
            
                  3.8.
               
               
                  Η ΔΣΣΕΑ μπορεί να συγκαλεί υπουργικές συνόδους, εφόσον κριθεί αναγκαίο. Οι υπουργικές σύνοδοι εξετάζουν την πρόοδο της συνεργασίας στη ΔΣΣΕΑ και παρέχουν γενικές κατευθύνσεις σχετικά με τις προτεραιότητες όσον αφορά τις μελλοντικές εργασίες.
               
            
                  3.9.
               
               
                  Ο βασικός συντονιστής των ανακοινώσεων και ενεργειών της ΔΣΣΕΑ είναι η γραμματεία της ΔΣΣΕΑ. Τα καθήκοντα της γραμματείας είναι: (1) διοργάνωση των συνεδριάσεων της επιτροπής πολιτικής και της εκτελεστικής επιτροπής (2) ρυθμίσεις για ειδικές δραστηριότητες, όπως τηλεδιασκέψεις και εργαστήρια, (3) παραλαβή αιτήσεων προσχώρησης νέων μελών και προώθησή τους στην εκτελεστική επιτροπή· (4) συντονισμός ανακοινώσεων όσον αφορά τις δραστηριότητες της ΔΣΣΕΑ και το καθεστώς της, περιλαμβανμένης της δημιουργίας και της συντήρησης ιστοτόπου της ΔΣΣΕΑ· (5) λειτουργία της ως κέντρου διαλογής πληροφοριών για την ΔΣΣΕΑ· (6) τήρηση αρχείων για την πολιτική επιτροπή και για την εκτελεστική επιτροπή· (7) εκπόνηση ετήσιας έκθεσης υπό την καθοδήγηση της εκτελεστικής επιτροπής· και (8) εκτέλεση άλλων καθηκόντων που της αναθέτει η εκτελεστική επιτροπή. Τα καθήκοντα της γραμματείας είναι διοικητικά.
               
            
                  3.10.
               
               
                  Για να διασφαλιστούν η αειφορία και η συνεκτικότητα των δραστηριοτήτων της ΔΣΣΕΑ, συγκροτείται αποκλειστική γραμματεία. Η γραμματεία της ΔΣΣΕΑ θα εγκατασταθεί στο Διεθνή Οργανισμό Ενέργειας (ΔΟΕ), έτσι ώστε η ΔΣΣΕΑ να μπορεί να χρησιμοποιεί πλήρως τις γνώσεις, την πείρα και τις δυνατότητες του ΔΟΕ. Δυνατότητα συμμετοχής στη γραμματεία θα έχουν όλα τα μέλη της ΔΣΣΕΑ. Η γραμματεία θα αναφέρεται στην εκτελεστική επιτροπή, από την οποία θα λαμβάνει οδηγίες. Η γραμματεία θα υποστηρίζεται από εθελούσιες εισφορές όλων των μελών (οικονομικές ή σε είδος).
               
            
                  3.11.
               
               
                  Εκτός από το προσωπικό το απασχολούμενο στη γραμματεία, η γραμματεία έχει τη δυνατότητα, εφόσον αποφασιστεί από την εκτελεστική επιτροπή, να προσφεύγει στις υπηρεσίες προσωπικού απασχολούμενου από τα μέλη, το οποίο διατίθεται από αυτά στη γραμματεία. Το προσωπικό αυτό αμείβεται από τους αντίστοιχους εργοδότες του και υπόκειται στους όρους απασχόλησης του εργοδότη του.
               
            
                  3.12.
               
               
                  Κάθε κράτος μέλος καθορίζει μεμονωμένα το είδος συμμετοχής του στις ενέργειες της ΔΣΣΕΑ.
               
            4.   Μέλη
      
      
                  4.1.
               
               
                  Η παρούσα εντολή, η οποία είναι διοικητικού χαρακτήρα, δεν συνιστά νομικώς δεσμευτικές υποχρεώσεις για τα μέλη. Κάθε μέλος πρέπει να εκτελεί τις δραστηριότητες που προβλέπονται από τους παρόντες όρους εντολής σύμφωνα με τους νόμους και τις κανονιστικές ρυθμίσεις στις οποίες υπόκειται και τις διεθνείς συμφωνίες στις οποίες συμμετέχει, και με τους αντίστοιχους δημοσιονομικούς πόρους.
               
            
                  4.2.
               
               
                  Η ΔΣΣΕΑ είναι ανοικτή και σε άλλες εθνικές κρατικές οντότητες και διακυβερνητικούς οργανισμούς. Η συμμετοχή ως μέλους καθορίζεται από την πολιτική επιτροπή, η οποία αποφασίζει με συναίνεση. Για τη συμμετοχή στη ΔΣΣΕΑ απαιτείται η υπογραφή των όρων εντολής της ΔΣΣΕΑ. Οι χώρες των μελών παρατίθενται στο προσάρτημα Α. Το Προσάρτημα Α μπορεί να τροποποιηείται με συναίνεση της πολιτικήs επιτροπήs.
               
            
                  4.3.
               
               
                  Στις ομάδες εργασίας είναι δυνατή η συμμετοχή τεχνικών και άλλων ειδικών από μέλη ή εκτός μελών, μετά από πρόσκληση της εκτελεστικής επιτροπής.
               
            5.   Χρηματοδότηση
      
      
                  5.1.
               
               
                  Με την επιφύλαξη του σημείου 3.11, κάθε μέλος μπορεί να εισφέρει με οικονομικούς και άλλους πόρους στην ΔΣΣΕΑ, με την επιφύλαξη των νόμων, κανονιστικών ρυθμίσεων και πολιτικών που ισχύουν στο μέλος. Κάθε ομάδα εργασίας χρηματοδοτείται από τα μέλη που συμμετέχουν στην εν λόγω ομάδα εργασίας σύμφωνα με τους νόμους, τις κανονιστικές ρυθμίσεις και τις πολιτικές που ισχύουν σε κάθε μέλος της.
               
            
                  5.2.
               
               
                  Κάθε μέλος επωμίζεται τις ακόλουθες δαπάνες, που σχετίζονται με τις συναντήσεις της επιτροπής πολιτικής, της εκτελεστικής επιτροπής και των ομάδων εργασίας:
                  
                              —
                           
                           
                              Δαπάνες ταξιδιού και διαβίωσης των αντιπροσώπων των μελών,
                           
                        
                              —
                           
                           
                              Δαπάνες ενδιαίτησης των αντιπροσώπων των μελών, και
                           
                        
                              —
                           
                           
                              Άλλες συναφείς δαπάνες.
                           
                        
            
                  5.3.
               
               
                  Πριν από την έγκριση του προγράμματος εργασίας και του προϋπολογισμού κάθε έτους, ζητείται από κάθε μέλος να αναφέρει τη συμβολή του στη ΔΣΣΕΑ.
               
            
                  5.4.
               
               
                  Η παρούσα εντολή δεν δημιουργεί δικαίωμα ή όφελος, ουσιώδες ή διαδικαστικό, επιβαλλόμενο με νόμο ή με εθιμικό δίκαιο στα μέλη, τους υπαλλήλους τους ή απασχολούμενους σε αυτά ή σε άλλα πρόσωπα. Κανένα μέλος δεν υποβάλλει αγωγή αποζημίωσης σε άλλο μέλος για δραστηριότητες που εκτελεί στο πλαίσιο της παρούσας εντολής. Η παρούσα εντολή δεν απευθύνεται σε πρόσωπο που δεν προέρχεται από τα μέλη ούτε εφαρμόζεται από τέτοιο πρόσωπο.
               
            6.   Ανοικτή έρευνα και πνευματική ιδιοκτησία
      
      
                  6.1.
               
               
                  Η πνευματική ιδιοκτησία που δημιουργείται από την ΔΣΣΕΑ, εκτός από τη δημιουργούμενη από τις ομάδες εργασίας της, είναι ανοικτή και χωρίς δικαιώματα ιδιοκτησίας, εκτός αν ορίσει διαφορετικά η εκτελεστική επιτροπή.
               
            
                  6.2.
               
               
                  Η πνευματική ιδιοκτησία που δημιουργείται ή παραδίδεται κατά τη διάρκεια της εκτέλεσης έργων από τις ομάδες εργασίας πρέπει να τυγχάνει επαρκούς και αποτελεσματικής προστασίας. Η παραχώρηση δικαιωμάτων αυτής της πνευματικής ιδιοκτησίας και η επεξεργασία των πληροφοριών για τις οποίες ισχύουν δικαιώματα ιδιοκτησίας πρέπει να καθορίζονται με ειδικές εκτελεστικές ρυθμίσεις μεταξύ των οικείων μελών.
               
            7.   Έναρξη, επέκταση, τροποποίηση, ανάκληση και διακοπή
      
      
                  7.1.
               
               
                  Η παρούσα εντολή αρχίζει να ισχύει στις 24 Μαΐου 2009 και θα ισχύει επί 10ετία, εκτός αν συμφωνηθεί παράταση ή διακοπή από τα μέλη.
               
            
                  7.2.
               
               
                  Η παρούσα εντολή μπορεί να τροποποιείται γραπτώς οποτεδήποτε με συναίνεση των μελών.
               
            
                  7.3.
               
               
                  Κάθε μέλος μπορεί να αποχωρεί από τη ΔΣΣΕΑ. Πριν την προβλεπόμενη αποχώρησή του, κάθε μέλος οφείλει να επιδιώκει να ειδοποιεί γραπτώς τα υπόλοιπα μέλη τουλάχιστον 90 ημέρες πριν.
               
            Προσάρτημα Α: Ομοσπονδιακή Δημοκρατία Βραζιλίας, Καναδάς, Λαϊκή Δημοκρατία της Κίνας, Γαλλία, Γερμανία, Ιταλία, Ιαπωνία, Δημοκρατία της Κορέας, Μεξικό, Ρωσική Ομοσπονδία, Ηνωμένο Βασίλειο, Ηνωμένες Πολιτείες της Αμερικής.
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Edison LΟΒΑΟ
      Υπουργός Ορυχείων και Ενέργειας της Ομοσπονδιακής Δημοκρατίας της Βραζιλίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Cassie DOYLE
      Αναπληρωτής υπουργός Φυσικών Πόρων του Καναδά
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      XIE Ji
      Αντιπρόσωπος της Επιτροπής για την Εθνική Ανάπτυξη και τη Μεταρρύθμιση της Λαϊκής Δημοκρατίας Κίνας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Jean-Louis BORLOO
      Αντιπρόεδρος της κυβερνήσεως, υπουργός Οικολογίας, Ενέργειας, Αειφόρου Ανάπτυξης Αστικού και Αγροτικού Σχεδιασμού της Γαλλίας.
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Bernd PFAFFENBACH
      Υφυπουργός του Ομοσπονδιακού Υπουργείου Οικονομικών και Τεχνολογίας της Γερμανίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Claudio SCAJOLA
      Υπουργός Οικονομικής Ανάπτυξης της Ιταλίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Toshihiro NIKAI
      Υπουργός Οικονομικών, Εμπορίου και Βιομηχανίας της Ιαπωνίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Young Hak KIM
      Αντιπρόσωπος του Υπουργείου Οικονομίας της Γνώσης, Κορέα
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Georgina KESSEL MARTINEZ
      Υπουργός Ενέργειας του Μεξικού
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Sergey SHMATKO
      Υπουργός Ενέργειας της Ρωσικής Ομοσπονδίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Ed MILIBAND
      Υφυπουργός Ενέργειας και Κλιματικής Αλλαγής του Ηνωμένου Βασιλείου της Μεγάλης Βρετανίας και της Βόρειας Ιρλανδίας
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Steven CHU
      Υπουργός Ενέργειας των Ηνωμένων Πολιτειών της Αμερικής
      Ημερομηνία: 24 Μαΐου 2009
      ΕΝΤΟΛΗ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      [παρατηρητής]
      (υπογραφή)
      Andris PIEBALGS
      Επίτροπος της Ευρωπαϊκής Επιτροπής αρμόδιος για την ενέργεια
      Ημερομηνία: 24 Μαΐου 2009
   
   
      ΠΑΡΑΡΤΗΜΑ II
      
         ΥΠΟΜΝΗ ΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ (IPEEC)
      
      Η Γραμματεία του Διεθνούς Οργανισμού Ενέργειας (ΔΟΕ-ΙΕΑ) και οι εθνικές κρατικές οντότητες και οι διακυβερνητικές οντότητες που υπογράφουν το παρόν υπόμνημα (εφεξής τα «μέλη της ΔΣΣΕΑ»)· Αναγνωρίζοντας ότι τα μέλη της ΔΣΣΕΑ (IPEEC) υπέγραψαν την εντολή της ΔΣΣΕΑ στις 24 Μαΐου 2009 («εντολή»). Σημειώνοντας ότι η ΔΣΣΕΑ είναι ανεξάρτητη από άποψη χρηματοδότησης και προγράμματος εργασίας· Αναγνωρίζοντας ότι η διοίκηση των διοικητικών λειτουργιών της ΔΣΣΕΑ θα διευκολυνόταν με τη σύσταση γραμματείας («Γραμματεία της ΔΣΣΕΑ») και, ενδεχομένως, αποκλειστικών μονάδων για συγκεκριμένες ομάδες εργασίας· Εκτιμώντας ότι είναι δυνατή η προώθηση των στόχων της ΔΣΣΕΑ και του ΔΟΕ μέσω των ευκαιριών που προσφέρει η αμοιβαίως επωφελής δικτύωση του ΔΟΕ και της Γραμματείας της ΔΣΣΕΑ· και Εκτιμώντας, στο πλαίσιο αυτό, την ανάγκη να καθοριστεί ακριβώς ο τρόπος με τον οποίο η Γραμματεία της ΔΣΣΕΑ θα εγκατασταθεί στο ΔΟΕ·
      Αποφάσισαν τα ακόλουθα:
      
         Γενικές αρχές
      
      
                  1.
               
               
                  Η Γραμματεία της ΔΣΣΕΑ θα λειτουργεί υπό την ουσιαστική καθοδήγηση της εκτελεστικής επιτροπής (όπως ο όρος αυτός ορίζεται στους όρους εντολής). Το πρόγραμμα εργασίας της Γραμματείας της ΔΣΣΕΑ θα αποφασισθεί από την εκτελεστική επιτροπή.
               
            
                  2.
               
               
                  Τα μέλη της ΔΣΣΕΑ συμφωνούν ότι ο ΔΟΕ δεν αναλαμβάνει οικονομικές αρμοδιότητες όσον αφορά τη ΔΣΣΕΑ και τη Γραμματεία της ΔΣΣΕΑ. Εκτός αν αποφασίσουν διαφορετικά τα μέλη της ΔΣΣΕΑ, όλες οι δαπάνες οι σχετικές με τη λειτουργία και το προσωπικό της Γραμματείας της ΔΣΣΕΑ, περιλαμβανομένων των δαπανών των συνδεόμενων με τη διακοπή εργασιακών σχέσεων, θα καλύπτονται από εθελούσιες συμμετοχές των μελών της ΔΣΣΕΑ ή/και άλλων οντοτήτων εγκεκριμένων από την εκτελεστική επιτροπή.
               
            
                  3.
               
               
                  Με την επιφύλαξη διαθεσιμότητας επαρκών εθελούσιων εισφορών, η Γραμματεία της ΔΣΣΕΑ προορίζεται να αναλάβει τις λειτουργίες που αναφέρονται για τη Γραμματεία της ΔΣΣΕΑ στους όρους εντολής.
               
            
                  4.
               
               
                  Η Γραμματεία της ΔΣΣΕΑ, ή Μονάδα στο πλαίσιο της Γραμματείας, μπορεί επίσης να εκτελεί ανάλογες λειτουργίες για δεδομένη ομάδα εργασίας (όπως ο όρος αυτός ορίζεται στην εντολή), με την επιφύλαξη επαρκών αποκλειστικών εθελούσιων εισφορών από τα μέλη της ΔΣΣΕΑ που συμμετέχουν στην εν λόγω ομάδα εργασίας.
               
            
         Προσλήψεις και στελέχωση της Γραμματείας της ΔΣΣΕΑ
      
      
                  5.
               
               
                  Εφόσον ζητηθεί από την εκτελεστική επιτροπή, ή μετά από συνεννόηση μαζί της, ο ΔΟΕ αναμένεται ότι θα προσλάβει προσωπικό για τη Γραμματεία της ΔΣΣΕΑ σύμφωνα με τους υφιστάμενους κατά τη δεδομένη στιγμή κανόνες και διαδικασίες του ΔΟΕ, και κατά τρόπο ώστε να αντιμετωπίζονται ισότιμα οι υποψήφιοι από τις χώρες των μελών της ΔΣΣΕΑ.
               
            
                  6.
               
               
                  Εφόσον ζητηθεί από την εκτελεστική επιτροπή, σύμφωνα με τους νόμους της χώρας υποδοχής του ΔΟΕ και τους υφιστάμενους κατά τη δεδομένη στιγμή κανόνες και διαδικασίες του ΔΟΕ, η Γραμματεία της ΔΣΣΕΑ μπορεί να δέχεται πρόσωπα με δανεισμό από τα μέλη της ΔΣΣΕΑ. Κάθε μέλος της ΔΣΣΕΑ που αποσπά ένα πρόσωπο στη Γραμματεία της ΔΣΣΕΑ παραμένει υπεύθυνο για το μισθό και τις παροχές του εν λόγω προσώπου, όπου περιλαμβάνονται, χωρίς κατ’ ανάγκη να περιορίζονται σ’ αυτές, τα έξοδα ταξιδιού και μετεγκατάστασης προς και από το ΔΟΕ για το πρόσωπο που πρόκειται να αρχίσει και που πρόκειται να παύσει να προσφέρει εργασία στη Γραμματεία της ΔΣΣΕΑ. Ο ΔΟΕ και τα υπόλοιπα μέλη της ΔΣΣΕΑ δεν φέρουν οικονομική ευθύνη για καμία από αυτές τις δαπάνες.
               
            
                  7.
               
               
                  Το σύνολο του προσωπικού της ΔΣΣΕΑ και των προσώπων που απασχολούνται με απόσπαση από τα μέλη της ΔΣΣΕΑ θα εργάζονται μόνο στη Γραμματεία της ΔΣΣΕΑ. Δεν θα εκτελούν εργασίες για το ΔΟΕ.
               
            
                  8.
               
               
                  Με την επιφύλαξη των όρων του παρόντος υπομνήματος, ο ΔΟΕ πρέπει να μεριμνήσει για τη διάθεση στη Γραμματεία της ΔΣΣΕΑ χώρου γραφείων εξοπλισμένου σύμφωνα με τα πρότυπα του ΔΟΕ. Το προσωπικό της Γραμματείας της ΔΣΣΕΑ πρέπει να έχει πρόσβαση στις υποστηρικτικές υπηρεσίες που παρέχει ο ΔΟΕ στο προσωπικό του ΔΟΕ, περιλαμβανόμενων, χωρίς κατ’ ανάγκη περιορισμό σε αυτές, νομικών υπηρεσιών, υπηρεσιών προσωπικού και οικονομικών υπηρεσιών, δημοσιεύσεων και μέσων, τεχνολογίας πληροφοριών, ασφάλειας, καθαριότητας και συντήρησης, υπηρεσιών ταξιδιού για αποστολές και χρήσης χώρου συνεδριάσεων.
               
            
         Χρηματοδότηση και διαδικασίες προϋπολογισμού
      
      
                  9.
               
               
                  Η Γραμματεία της ΔΣΣΕΑ και η εγκατάσταση της στο ΔΟΕ θα χρηματοδοτούνται πλήρως με εθελούσιες εισφορές των μελών της ΔΣΣΕΕΑ ή/και άλλων οντοτήτων εγκεκριμένων από την εκτελεστική επιτροπή. Τα επίπεδα επάνδρωσης και ο προϋπολογισμός της Γραμματείας της ΔΣΣΕΑ εγκρίνονται από την εκτελεστική επιτροπή σε συνεννόηση με τη Γραμματεία του ΔΟΕ.
               
            
                  10.
               
               
                  Τα μέλη της ΔΣΣΕΑ πρόκειται να καθορίζουν μεταξύ τους το ύψος και τη χρονική στιγμή των αντίστοιχων οικονομικών εισφορών τους, εφόσον τις καταβάλλουν. Λαμβάνουν υπόψη ότι οι εισφορές για τη στήριξη της Γραμματείας της ΔΣΣΕΑ που εγκαθίσταται στο ΔΟΕ πρέπει να καταβάλλονται στο ΔΟΕ, σύμφωνα με τους οικονομικούς κανόνες και διαδικασίες του ΔΟΕ όσον αφορά τις εθελούσιες εισφορές. Τα μέλη της ΔΣΣΕΑ καλούνται να χρησιμοποιούν πρότυπο επιστολής που παρέχεται από το ΔΟΕ ώστε να διευκολύνεται η καταβολή των εθελούσιων εισφορών.
               
            
                  11.
               
               
                  Σε περίπτωση που ο ΔΟΕ προβλέπει πως οι δαπάνες της ΔΣΣΕΑ ενδέχεται να υπερβούν τις εισφορές των μελών της ΔΣΣΕΑ, ο ΔΟΕ πρέπει να προειδοποιεί εγκαίρως την εκτελεστική γραμματεία ότι οι εισφορές κρίνονται ανεπαρκείς προκειμένου να συνεχίσει η Γραμματεία της ΔΣΣΕΑ την εκτέλεση των ενεργειών που έχουν προγραμματισθεί. Η εκτελεστική επιτροπή πρέπει να παρέχει οδηγίες στο ΔΟΕ, προκειμένου να μειωθούν οι δαπάνες της Γραμματείας της ΔΣΣΕΑ ή/και να καταβληθούν συμπληρωματικοί πόροι στο ΔΟΕ, ώστε η Γραμματεία της ΔΣΣΕΑ να διαθέτει επαρκείς πόρους για να συνεχίσει τις εργασίες της στο ΔΟΕ. Εφόσον τα μέλη της ΔΣΣΕΑ δεν παρέχουν τις αναγκαίες οδηγίες ή/και επαρκείς πρόσθετους πόρους, ή αν ο ΔΟΕ θεωρήσει ότι οι εν λόγω οδηγίες είναι ανεπαρκείς, ο ΔΟΕ μπορεί να αποφασίσει να καταγγείλει την εγκατάσταση της Γραμματείας της ΔΣΣΕΑ σε αυτόν.
               
            
                  12.
               
               
                  Σε περίπτωση που εθελούσιες εισφορές παραμένουν αδιάθετες από τη Γραμματεία της ΔΣΣΕΑ στις 31 Δεκεμβρίου δεδομένου έτους, αυτομάτως μεταφέρονται στο επόμενο έτος σύμφωνα με τις τυπικές διαδικασίες του ΔΟΕ, με την προϋπόθεση όμως ότι η ΔΣΣΕΑ παραμένει εγκατεστημένη στο ΔΟΕ το επόμενο έτος.
               
            
         Ημερομηνία έναρξης, λειτουργία, τροποποίηση, συνέχεια και λήξη
      
      
                  13.
               
               
                  Οι δραστηριότητες στο πλαίσιο του παρόντος υπομνήματος πρέπει να αρχίσουν στις [ημερομηνία]. Με την επιφύλαξη των ανωτέρω, τα μέλη της ΔΣΣΑΕ αναγνωρίζουν ότι δεν αναμένεται η έναρξη λειτουργίας της Γραμματείας της ΔΣΣΑΕ πριν εξασφαλισθούν, μέχρι τις 31 Δεκεμβρίου του 2010, οι εθελούσιες εισφορές των μελών της ΔΣΣΑΕ, για τις οποίες ο ΔΟΕ εκτιμά ότι ανέρχονται σε 1,3 εκατ. ευρώ, ώστε να χρηματοδοτηθεί η Γραμματεία της ΔΣΣΕΑ.
               
            
                  14.
               
               
                  Η Γραμματεία της ΔΣΣΕΑ και η εκτελεστική επιτροπή πρέπει να συναντώνται όποτε είναι αναγκαίο για τη συζήτηση θεμάτων στα οποία περιλαμβάνονται η πρακτική εφαρμογή και εκτέλεση του παρόντος υπομνήματος.
               
            
                  15.
               
               
                  Το υπόμνημα μπορεί να τροποποιείται γραπτώς με συναίνεση του ΔΟΕ και της εκτελεστικής επιτροπής.
               
            
                  16.
               
               
                  Σε περίπτωση που, μετά την έναρξη των δραστηριοτήτων, εθνική κρατική οντότητα ή διακυβερνητικός οργανισμός επιθυμεί να καταστεί μέλος της ΔΣΣΕΑ, του ζητείται να υπογράψει το παρόν υπόμνημα και να οριστεί μέλος της ΔΣΣΕΑ για την εκτέλεση του παρόντος υπομνήματος. Κάθε νέο μέλος της ΔΣΣΕΑ μπορεί να διαθέτει προσωπικό στην υπηρεσία της Γραμματείας της ΔΣΣΕΑ, με την επιφύλαξη των διατάξεων των παραγράφων 5 έως 8 ανωτέρω.
               
            
                  17.
               
               
                  Το παρόν υπόμνημα μπορεί να καταγγελθεί από τη ΔΟΕ ή την εκτελεστική γραμματεία οποτεδήποτε. Στην περίπτωση αυτή, τα εν λόγω μέρη πρέπει να επιδιώκουν να παρέχουν αμοιβαίως γραπτή ειδοποίηση τουλάχιστον δώδεκα μήνες νωρίτερα.
               
            
                  18.
               
               
                  Όταν μέλος της ΔΣΣΕΑ αποχωρήσει από τη ΔΣΣΕΑ σύμφωνα με τους όρους εντολής, η ειδοποίηση αποχώρησης που προβλέπεται εκεί για το μέλος της ΔΣΣΕΑ αποτελεί ειδοποίηση αποχώρησης προβλεπόμενη στο παρόν υπόμνημα. Με την επιφύλαξη των ανωτέρω, τα μέλη της ΔΣΣΕΑ διασφαλίζουν ότι η Γραμματεία της ΔΣΣΕΑ ενημερώνει το ΔΟΕ γραπτώς αμέσως μετά την ειδοποίηση σχετικά με την αποχώρηση αυτή. Σε μέλος της ΔΣΣΕΑ που αποχωρεί από την ΔΣΣΕΑ δεν επιστρέφονται από το ΔΟΕ εθελούσιες συμμετοχές που κατέβαλε προηγουμένως.
               
            
                  19.
               
               
                  Εφόσον η εκτελεστική επιτροπή και ο ΔΟΕ δεν έχουν αποφασίσει να λήξουν τις δραστηριότητες με βάση το παρόν υπόμνημα πριν από τις 30 Ιουνίου δεδομένου έτους, ο ΔΟΕ προβαίνει, εφόσον είναι αναγκαίο, σε πρόσκληση για οικονομική εισφορά μέσω της εκτελεστικής επιτροπής σε όλα τα μέλη της ΔΣΣΕΑ, έτσι ώστε να βοηθήσει στην εξασφάλιση επαρκών πόρων για τη Γραμματεία της ΔΣΣΕΑ το επόμενο ημερολογιακό έτος. Εάν ο ΔΟΕ δεν λάβει επαρκείς πόρους μέχρι τις 30 Σεπτεμβρίου του υπόψη έτους, ο ΔΟΕ μπορεί να αποφασίσει να πάψει να φιλοξενεί τη Γραμματεία του ΔΣΣΕΑ.
               
            
                  20.
               
               
                  Εάν το παρόν υπόμνημα τροποποιηθεί ή καταγγελθεί, οπότε η Γραμματεία της ΔΣΣΕΑ δεν θα είναι πλέον εγκατεστημένη στο ΔΟΕ, οι δαπάνες διαχωρισμού του αμειβόμενου προσωπικού της Γραμματείας της ΔΣΣΕΑ από το ΔΟΕ, καθώς και άλλες άμεσες δαπάνες συνδεόμενες με την κανονική εξέλιξη αυτής της ρύθμισης, καλύπτονται εξ ολοκλήρου από τα μέλη της ΔΣΣΕΑ ή/και άλλες οντότητες εγκρινόμενες από την εκτελεστική επιτροπή, και διαθέτουν στον προϋπολογισμό της Γραμματείας της ΔΣΣΕΑ εθελούσιες εισφορές μέχρι το ποσό το αναγκαίο για το σκοπό αυτό, το οποίο καθορίζεται αμοιβαία μεταξύ του ΔΟΕ και της εκτελεστικής επιτροπής. Οι εν λόγω εισφορές πραγματοποιούνται σύμφωνα με τους νόμους και τους κανονισμούς των αντίστοιχων μελών της ΔΣΣΕΑ. Εφόσον δεν υφίσταται πλεόνασμα εθελουσίων εισφορών κατά το χρόνο κατά τον οποίο η Γραμματεία της ΔΣΣΕΑ δεν είναι πλέον εγκατεστημένη στο ΔΟΕ, τυχόν αδιάθετοι πόροι κατανέμονται στα μέλη της ΔΣΣΕΑ από το ΔΟΕ αναλογικά προς τις αντίστοιχες εισφορές τους στον τρέχοντα προϋπολογισμό. Η παρούσα παράγραφος παραμένει σε ισχύ και μετά τη λήξη του παρόντος υπομνήματος.
               
            
                  21.
               
               
                  Το παρόν υπόμνημα δεν επιβάλλει, ούτε προορίζεται να επιβάλει, οποιαδήποτε νομική δέσμευση ή υποχρέωση στα μέλη της ΔΣΣΕΑ ή στο ΔΟΕ.
               
            ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Πρέσβης, Richard H. JONES
      Αντιπρόσωπος τους Διεθνούς Οργανισμού Ενέργειας
      Ημερομηνία: 18 Ιουνίου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Andre CORREA DO LAGO
      Αντιπρόσωπος του υπουργείου Εξωτερικών Σχέσεων της Ομοσπονδιακής Δημοκρατίας της Βραζιλίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Kevin STRINGER
      Αντιπρόσωπος για τους Φυσικούς Πόρους, Καναδάς
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      XIE Ji
      Αντιπρόσωπος της Επιτροπής για την Εθνική Ανάπτυξη και τη Μεταρρύθμιση της Λαϊκής Δημοκρατίας Κίνας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Pierre-Marie ABADIE
      Αντιπρόσωπος του υπουργείου Οικολογίας, Ενέργειας, Αειφόρου Ανάπτυξης και Αστικής και Αγροτικής Χωροταξίας της Γαλλίας
      Ημερομηνία: 22.06.09
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Detlef DAUKE
      Αντιπρόσωπος του Ομοσπονδιακού Υπουργείου Οικονομικών και Τεχνολογίας της Γερμανίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Daniele MANCINI
      Αντιπρόσωπος του Υπουργείου Οικονομικής Ανάπτυξης της Ιταλίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Тогu ISHIDA
      Αντιπρόσωπος του Υπουργείου Οικονομίας, Εμπορίου και Οικονομίας της Ιαπωνίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Tae Hyun CHOI
      Αντιπρόσωπος του Υπουργείου Οικονομίας της Γνώσης, Κορέα
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Aldo FLORES
      Αντιπρόσωπος της Γραμματείας Ενέργειας του Μεξικού
      Ημερομηνία: 24 Μαΐου: 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Sergey MIKHAYLOV
      Αντιπρόσωπος του Υπουργείου Ενέργειας της Ρωσικής Ομοσπονδίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      Graham WHITE
      Αντιπρόσωπος του Υπουργείου Ενέργειας και Κλιματικής Αλλαγής του Ηνωμένου Βασιλείου Μεγάλης Βρετανίας και Βόρειας Ιρλανδίας
      Ημερομηνία: 24 Μαΐου 2009
      ΥΠΟΜΝΗΜΑ ΣΧΕΤΙΚΑ ΜΕ ΤΗΝ ΕΓΚΑΤΑΣΤΑΣΗ ΣΤΟ ΔΟΕ ΤΗΣ ΓΡΑΜΜΑΤΕΙΑΣ ΤΗΣ ΔΙΕΘΝΟΥΣ ΣΥΜΠΡΑΞΗΣ ΓΙΑ ΣΥΝΕΡΓΑΣΙΑ ΣΤΗΝ ΕΝΕΡΓΕΙΑΚΗ ΑΠΟΔΟΣΗ
      (υπογραφή)
      David SANDALOW
      Αντιπρόσωπος του Υπουργείου Ενέργειας των ΗΠΑ
      Ημερομηνία: 24 Μαΐου 2009